Olimpo

Olimpo (titulli origjinal, në spnjsh.: Olympo) është një serial spanjoll dramatik për adoleshentë, krijuar dhe shkruar nga Jan Matheu, Laia Foguet dhe Ibai Abad për Netflix. Seriali zhvillohet në Qendrën Pirineos për Performancë të Lartë, një shkollë fiktive elitare trajnimi, që pret sportistët e rinj më premtues në vend, dhe fokusohet në marrëdhëniet e tyre ndërpersonale ndërsa konkurrojnë për të fituar marrëveshje prestigjioze dhe fitimprurëse sponsorizimi me markën globale të modës Olimpo, duke u përpjekur të dëshmojnë veten si më të mirët në sportet që kanë zgjedhur. Sezoni i parë u publikua më 20 qershor 2025. 

 Premisa 
Historia përqendrohet te Amaja, kapitenia e ekipit kombëtar të Spanjës në notin artistik. E motivuar, e disiplinuar dhe vazhdimisht e rreptë me veten, Amaja tronditet kur shoqja e saj më e mirë dhe bashkëlojtarja, Nuria, e tejkalon papritur në performancë. Teksa përhapet fjala për përmirësime "të pashpjegueshme" në qendrën stërvitore, Amaja dhe bashkëmoshatarët e saj detyrohen të përballen me anën më të errët të ambicies. Pyetja në zemër të serialit: sa larg janë të gatshëm të shkojnë për të arritur majat?

 Aktorët dhe personazhet 

 Kryesorë 

 Clara Galle si Amaja Olaberria, një notare artistike e talentuar dhe tepër konkurruese
 Nira Oshaia si Zoe Moral, një heptatloniste dhe e sapoardhur në QPL, që fsheh një sekret
 Agustín Della Corte në rolin e Roke Perez, një lojtar regbi dhe homoseksual
 Nuno Gallego si Kristjan Delajave, i dashuri i Amajas dhe anëtar i ekipit të regbis
 María Romanillos si Nuria Borges, ish-mikesha më e mirë, partnere në duet dhe më vonë rivale e Amajas
 Andy Duato si Renata Aguilera, një heptatloniste
 Najwa Khliwa si Fatima Amazian, anëtare e ekipit të notit artistik
 Juan Perales si Sebas Sendon, një anëtar i pasur dhe konfliktual i ekipit të regbis
 Martí Cordero si Çarli Lago, lojtar regbi dhe miku më i ngushtë i Sebasit
 Jesús Rubio si Iker Delajave, vëllai i madh dhe i suksesshëm i Kristjanit
 Melina Matthews si Hana Kastro, një përzgjedhëse që punon për Olimpo dhe ish-medaliste olimpike që është stërvitur në QPL

 Të përsëritur 

 Vicenta Ndongo si Izabela Duran, drejtoresha e Qendrës Pirineos për Performancë të Lartë
 Alexandra Prokhorova si Svetlana Rominova, trajnerja e ekipit të notit artistik
 Mario de la Rosa si Havier Montes, trajneri i ekipit të regbis
 Juan López-Tagle si Hakobo Fuentes, trajneri i ekipit të heptatlonit
 Nicolás Furtado si Hugo Teikseira, një përzgjedhës që punon për markën Olimpo
 Chos si Pepa Grasia, fizioterapiste në QPL
 Gleb Abrosimov si Diego Sorokov, notar në QPL
 Alberto Ávila si Miki, anëtar i ekipit të heptatlonit
 Laura Moray si Xhenifer Pina, çikliste në QPL me një lidhje të veçantë me Zoen
 Laura Ubach si Peke, anëtare e ekipit të notit artistik
 Nerea Mazo si Klaudia Tur, çikliste në QPL dhe shoqe e Xheniferit
 Ismael Fritschi si Ganter Bronstejn, pronar i një kabine pranë QPL-së ku sportistët shkojnë për të festuar
 Fanny Gautier si Jolanda Medina, drejtoreshë e Agjencisë Spanjolle Anti-Doping

 Produksioni 
Xhirimet për serialin filluan zyrtarisht më 23 korrik 2024, së bashku me njoftimin e aktorëve kryesorë.   Traileri i parë për serialin u publikua më 29 prill 2025. 

 Episodet 

 Sezoni 1 (2025) 

 Referime 

 Lidhje të jashtme 



 Olimpo në Metacritic
 Olimpo në Rotten Tomatoes

Kategoria:Seriale televizive spanjolle